Publication: Magyar Közlöny
Issue: MK-2006-144 (Year: 2006, Number: 144)
Era: 2004-2010
Section: tevékenységérõl szóló 282/2001. (XII. 26.) Korm. rendelet
Paragraph Index: 85

(2) A Br. 29. § (10) bekezdésének helyébe a következõ rendelkezés lép: „(10) Az Átadó pénztárban a taggal való elszámolást a tagsági viszony megszûnésének napjáig terjedõ bevallási idõszakra vonatkozó tagdíjbevallások, pótbevallások, önellenõrzések és befizetések figyelembevételével, a tagsági viszony megszûnésének napjára vonatkozóan kell elvégezni. A tag egyéni számláját is ezzel a nappal, mint fordulónappal kell lezárni, az azon addig elért hozamok és értékelési különbözetek egyidejû jóváírása mellett. Amennyiben az átlépést megelõzõ bevallási idõszakban befizetett és függõszámlán nyilvántartott tagdíj vonatkozásában érkezik be az átlépés napját követõen az Adó- és Pénzügyi Ellenõrzési Hivatal (a továbbiakban: APEH) által teljesített adatszolgáltatás a bevallás pótlására vonatkozóan, úgy azt a pénztár a függõszámla rendezése érdekében feldolgozza. Az átlépett tagra esõ függõ számlán lévõ tagdíj összegét és a függõszámla alapján megállapított hozamot – utólagos adatszolgáltatás mellett – az Átvevõ pénztár részére át kell utalni.”

Source: https://magyarkozlony.hu/hivatalos-lapok/095b8bfdca11cbb8a8a0a3f8f9005e723cf83037/dokumentumok/9cd389f8bca37ff00680f9be5a70d71690ecb740/letoltes